

**Prilog I**

PROJEKTNI **PROJEKTNI ZADATAK**

**PROJEKT**

**Ev. br. nabave: 188/2022/JN**

**Usluga najma opreme-unutarnje i vanjske te audio i video režije za Izložbu „Hrana nije otpad, i ja mogu utjecati!“**



U Zagrebu, 29. srpnja 2022.

**Tablica sadržaja**

[**1.** **Uvod** 3](#_Toc79656137)

[**2.** **Predmet nabave** 3](#_Toc79656138)

[**3. Zadaci izvršitelja** 3](#_Toc79656139)

[**4. Uvjeti sposobnosti** 4](#_Toc79656140)

[**5. Kriterij za odabir ponude** 4](#_Toc79656141)

[**6. Mjesto izvršenja** 5](#_Toc79656142)

[**7. Rok izvršenja** 5](#_Toc79656143)

[**8. Financijska naknada izvršitelju** 5](#_Toc79656144)

[**9. Procijenjena vrijednost nabave** 5](#_Toc79656145)

1. **Uvod**

U okviru provedbe Mjere 4. Plana sprječavanja i smanjenja otpada od hrane RH 2019.-2022., Ministarstvo poljoprivrede organizira Izložbu „Hrana nije otpad, i ja mogu utjecati!“ (u daljnjem tekstu: Izložba). Mjera 4. Plana sprječavanja i smanjenja otpada od hrane RH 2019.-2022. se odnosi na podizanje svijesti i informiranosti potrošača o sprečavanju i smanjenju otpada od hrane.

Izložba će se održati u povodu obilježavanja Svjetskog danom osviještenosti o otpadu od hrane, 29. rujna 2022. godine u šatoru na Trgu Stjepana Radića u Velikoj Gorici u trajanju od 10:00 do 20:00 sati i bit će besplatna za sve posjetitelje.

Izložba se sastoji od sedam tematskih sekcija koje zajedno čine jednu cjelinu, a pružaju informacije i educiraju potrošače o problematici otpada od hrane. Temu svake sekciju obradit će učenici odabranih srednjih škola kroz svoje radove na unaprijed zadanu temu iz područja otpada od hrane.

Tematske sekcije čine 8 poluotvorenih izložbenih prostora (montažne konstrukcije, svaka površine cca 3 x 3 m) u kojima će učenici odabranih srednjih škola postavljati i izlagati svoje izložbene radove, materijale i rekvizite. U dva izložbena prostora će dvije odabrane srednje škole s programima kuhar/slastičar pripremati obrok od viškova hrane koja bi inače završila na otpadu. Jedan dodatni radni/info pult namijenjen je Naručitelju.

1. **Predmet nabave**

Detaljan opis predmeta nabave, tj. usluge najma opreme - unutarnje i vanjske te audio i video režije za Izložbu „Hrana nije otpad, i ja mogu utjecati“ nalazi se u specifikaciji u Prilogu I koji je sastavni dio ovog Projektnog zadatka.

Oprema koja je predmet ove nabave uključuje: vanjsku opremu, unutarnju (izložbenu) opremu, uključujući grafike, te audio i vizualnu opremu i režiju, sve kako je navedeno u specifikaciji, kao i njihov dovoz, postavljanje/montažu i stavljanje u funkciju, te rastavljanje i odvoz nakon završetka Izložbe. Naprave i uređaji koji se postavljaju i koriste moraju imati uvjerenje o ispravnosti.

Postavljanje i montaža unutarnje (izložbene) opreme izvršit će se prema idejnom rješenju izložbenog prostora koje će dati Naručitelj. Montažu šatora i ostale potrebne opreme na lokaciji izvode za to osposobljene osobe.

# 3. Zadaci izvršitelja

* Pravovremeni dovoz, postavljanje/montaža i stavljanje u funkciju sve opreme (vanjske, unutarnje (izložbene) te audio-vizualne), kako je navedena u specifikaciji, na lokaciji održavanja Izložbe.
* Izvršitelj treba za vrijeme postavljanja/montaže i demontaže, kao i tijekom održavanja Izložbe za slučaj mogućih tehničkih poteškoća, osigurati kontakt osobu, odnosno koordinatora, koji će biti zadužen za organizaciju, praćenje i koordinaciju radova svih radnika koji postavljaju opremu koja je predmet ovog Projektnog zadatka, uključujući pravovremenost dovoza i odvoza opreme. Koordinator će biti zadužen za komunikaciju s Naručiteljem kao i za suradnju i koordinaciju radova s radnicima drugih tvrtki gdje to bude potrebno. Kontakt podatke koordinatora Izvršitelj će dati Naručitelju.
* Vanjsku opremu je potrebno postaviti na točno odobrenu lokaciju na Trgu Stjepana Radića u Velikoj Gorici na način da ne ometa promet pješaka, korištenje poslovnih i drugih prostora te odvijanje eventualno drugih manifestacija, kao i ostalih uvjeta koji budu traženi.
* Prilikom transporta (dovoza i odvoza), postavljanja i rastavljanja opreme Izvršitelj treba voditi računa da se ne oštećuje oprema i ploha javne površine na koju se oprema postavlja, a moguća oštećenja će se sanirati o trošku Izvođača. Vezano uz to, na platou Trga Stjepana Radića u Velikoj Gorici postavljene su slivne rešetke za oborinsku odvodnju koje je potrebno zaštititi prilikom prelaska vozila.
* Postavljanje unutarnje (izložbene) opreme, odnosno raspored izložbenih i radnih elemenata, unutar vanjske opreme, Izvršitelj će napraviti u dogovoru i prema rješenju Naručitelja.
* Nakon postavljanja i montaže svih izložbenih i radnih elemenata i konstrukcija koji čine izložbeni prostor, Izvršitelj će u dogovoru s Naručiteljem na zidove/stijene izložbenih prostora, gdje to bude potrebno, postaviti odgovarajuće nosače koji moraju biti dovoljno čvrsti i stabilni za postavljanje i držanje plakata i ostalih izložbenih radova učenika, kao i ostalih materijala za Izložbu. Napomena: plakati i radovi mogu biti od pleksiglasa, šperploče, plastike, papira, stiropora i sl.

Na prednju stranu radnih pultova bit će potrebno postaviti foliju s logotipom na podlozi, koju osigurava Naručitelj.

Dodatno, Izvršitelj će osigurati izradu grafika (natpisa), uključujući njihov tisak i postavljanje, kako su navedene u specifikaciji u Prilogu I. Podatke za natpise dat će Naručitelj.

* Za uslugu audio i video režije Izvršitelj treba voditi računa o propisima o buci, pa razglas mora biti odgovarajuće kvalitete za veličinu cijelog prostora održavanja Izložbe (250 m2), ali tijekom korištenja audio-video opreme ne smije doći do ugrožavanja uvjeta stanovanja i korištenja drugih prostora. Izvršitelj treba u svojoj ponudi definirati odgovarajući razglasni sustav prema specifikaciji u Prilogu I.
* U okviru usluge audio i video režije, osim najma i postavljanja opreme, Izvršitelj treba osigurati tehničku podršku (tehničara) za pripremu i rad s opremom, nadzor i realizaciju za cijelo vrijeme trajanja Izložbe. U uslugu audio i video režije ulazi i izrada, montaža i reprodukcija video materijala, za što će mu podatke i materijale za izradu dostaviti Naručitelj. Izvršitelj treba osigurati i da se na odgovarajući način u izložbenom prostoru pripremljeni video materijal prikazuje kontinuirano tijekom cijelog trajanja Izložbe
* Izvršitelj će, prema opremi u specifikaciji, sa svoje strane osigurati potrebne preduvjete i predvidjeti pozicije strujnih priključaka za cijeli prostor, odnosno za svaki izložbeni prostor ovisno o potrebama, a posebno za dvije kuharske sekcije koje dodatno moraju imati mogućnost korištenja kuhinjskih aparata i jednostavnih kuhinjskih uređaja (npr. hladnjak, mikser, blender, štapni mikser i sl.).
* U slučaju oštećenja, kvara ili neispravnosti bilo koje opreme iz specifikacije, Izvršitelj će u najkraćem mogućem roku osigurati ispravnu opremu ili zamjenski dio za normalno odvijanje Izložbe
* Odmah nakon završetka Izložbe Izvršitelj će rastaviti/demontirati i odvesti cjelokupnu opremu koja je predmet ovog Projektnog zadatka s lokacije održavanja Izložbe, a korištenu javnu površinu vratit će u prvobitno stanje

**4. Uvjeti sposobnosti**

Iskustvo u organizaciji i postavljanju (montaža/demontaža) opreme koja je predmet ovog Projektnog zadatka za minimalno 3 manifestacije na otvorenom, uključujući audio i video režiju manifestacija.

**5. Kriterij za odabir ponude**

Kriterij na kojem će naručitelj temeljiti odabir ponude je ekonomski najpovoljnija dostavljena ponuda. Relativni ponder cijene 100 %.

**6. Mjesto izvršenja**

Mjesto izvršenja usluge, odnosno postavljanja vanjske opreme iz specifikacije je Trg Stjepana Radića u Velikoj Gorici.

Podatak o točnoj lokaciji postavljanja Izvršitelj će dobiti od Naručitelja.

Unutarnja (izložbena) oprema i audio-video oprema navedena u specifikaciji postavlja se i montira unutar postavljene vanjske opreme na istoj lokaciji.

**7.** **Rok izvršenja**

Sva vanjska, unutarnja te audio i video oprema iz specifikacije mora biti dostavljena na mjesto izvršenja, postavljena, montirana i potpuno u funkciji do 29. rujna 2022. godine, ujutro najkasnije do 07:00 sati.

Budući da se Trg Stjepana Radića u Velikoj Gorici nalazi unutar stambenog bloka, montažu i demontažu je moguće vršiti od 7.00 sati do 22.00 sata. Montaža je moguća od 28. rujna 2022. ujutro od 7.00 do 22.00 sata, a demontažu cjelokupne opreme i njen odvoz s mjesta izvršenja potrebno je izvršiti odmah nakon završetka Izložbe, 29. rujna 2022. godine od 20.00 sati do 22.00 sata, odnosno 30.9.2022. od 7.00 do 22.00 sata.

**8.** **Financijska naknada izvršitelju**

Naručitelj će Izvršitelju platiti ugovorene poslove u roku od 30 dana od dana dostave računa i nakon izvršenih ugovornih usluga.

**9.** **Procijenjena vrijednost nabave**

Ukupna procijenjena vrijednost nabave je 90.000,00 kn bez PDV-a.

PRILOG I: Tehnička specifikacija predmeta nabave – nabava usluge najma opreme